چک نمبر 12/49-ایل

چک نمبر 12/49-ایل، پاکستان کے صوبہ پنجاب کے ضلع ساہیوال کی تحصیل چیچہ وطنی میں واقع ایک تاریخی اور زرعی گاؤں ہے۔ یہ گاؤں برطانوی نوآبادیاتی دور میں1900 کی دہائی کے اوائل میں نہری کالونی اسکیم کے تحت آباد کیا گیا تھا۔ اس کی زمینوں کو نہر لوئر باری دوآب کینال کے ذریعے سیراب کیا جاتا ہے۔

 آبادی 
چک نمبر 12/49-ایل کی آبادی مختلف اقوام اور ذاتوں پر مشتمل ہے، جن میں راجپوت، جاٹ، انصاری، رحمانی اور منہاس شامل ہیں۔ یہاں بولی جانے والی زبانیں پنجابی اور اردو ہیں۔ زیادہ تر آبادی سنی حنفی مسلک سے تعلق رکھتی ہے۔

 تعلیم 
چک نمبر 12/49-ایل میں سرکاری پرائمری اسکول لڑکوں اور لڑکیوں کے لیے موجود ہیں۔ بعض نجی تعلیمی ادارے بھی قائم ہو چکے ہیں۔ اعلیٰ تعلیم کے لیے طلبہ کو چیچہ وطنی یا ساہیوال جانا پڑتا ہے۔

 زراعت 
چک نمبر 12/49-ایل ایک زرخیز زرعی علاقہ ہے۔ یہاں کی اہم فصلیں:گندم، کپاس، گنا، مکئی شامل ہیں۔ جدید زرعی آلات اور مشینری کا استعمال عام ہے اور نہری نظام زمینوں کو سیراب رکھتا ہے۔

 مذہب اور ثقافت 
چک نمبر 12/49-ایل میں کئی مساجد، مدارس موجود ہیں۔ مذہبی تہوار جیسے عیدین، محرم اور میلاد انتہائی عقیدت و احترام سے منائے جاتے ہیں۔ گاؤں کی ثقافت میں روایتی پنجابی اقدار کی جھلک نمایاں ہے۔

 آمدورفت 
چک نمبر 12/49-ایل کی زیادہ تر سڑکیں پختہ ہیں۔ عام آمدورفت کے ذرائع میں موٹر سائیکل، کار، ٹریکٹر شامل ہیں۔ گاؤں کا فاصلہ چیچہ وطنی شہر سے کم ہے، اس لیے بازار، تعلیمی ادارے اور اسپتال آسانی سے دستیاب ہیں۔

 مزید دیکھیے 
 چیچہ وطنی
 ساہیوال ضلع

 حوالہ جات 

زمرہ:جغرافیہ پنجاب (پاکستان) کے نامکمل مضامین
زمرہ:ضلع ساہیوال